Case ID: 1053392
Sentence 2: Bundan başqa, X16 xuliqanlıq hərəkətlərini başa çatdırdıqdan sonra 15 may 2018-ci il tarixdə saat 16 radələrində ünvan 1 ünvanında sərxoş vəziyyətdə istifadəsində olan «Naz Lifan» markalı AZ**-BF-*** dövlət qeydiyyat nişanlı avtomobilə əyləşərək idarə edib getmək istədikdə onun tam sərxoş vəziyyətdə avtomobili idarə edib aqressiv vəziyyətdə yeni cinayət hadisələri törədə biləcəyi ehtimalını nəzərə alıb həmçinin, ictimai yerdə xuliqanlıq hərəkətləri etdiyi üçün sərxoşluq müayinəsindən keçirilməsi, izahatının alınması və barəsində digər sənədləşmə işlərinin aparılması məqsədilə xidməti vəzifələrinin yerinə yetirilməsi ilə əlaqədar onu rayon polis şöbəsinə dəvət edən Şamaxı rayon polis şöbəsinin ictimai təhlükəsizlik bölməsinin polis sahə rəisi, polis leytenantı Zərərçəkmiş şəxs1 ünvanına avtomobildən enərək nalayiq ifadələr işlədib vurmaqla hədələmiş, daha sonra hədəsini real olaraq icra edib sonuncunun xidməti geyim formasının yaxasından tutub dartmaqla düymələrini qopartdıqdan sonra sol qolunu sıxıb cırmaqlayaraq, təpiklə sol dizinə vuraraq ona sağlamlığa zərər vurmayan sol saidin orta ⅓-nin bayır səthinin sıyrığı, sağlamlığa yüngül zərərvurmaya aid edilən sol diz qapağının cırılmış yarası xəsarəti yetirməklə, xidməti vəzifələrinin icrası ilə əlaqədar eyni məqsədlə ona yaxınlaşmış Şamaxı rayon polis şöbəsi rəisinin şəxsi heyətlə iş üzrə köməkçisi, polis mayoru Zərərçəkmiş şəxs3 xidməti geyim formasının pencəyinin düymələrini dartıb qopartdıqdan sonra boyun nahiyəsindən əli ilə vuraraq ona sağlamlığa zərər vurmadığı üçün dərəcəsi təyin edilməyən boynun sol yan səthinin sıyrıqları xəsarəti yetirməklə, qeyd olunan hərəkətləri ilə bağlı rayon polis şöbəsinin inzibati binasına aparılıb müvafiq sənədləşmə işləri həyata keçirilərək barəsində Azərbaycan Respublikası İXM-nin 510 və 535.1-ci maddələri ilə 15 may 2018-ci il tarixli MN0232926 №-li «İnzibati xəta haqqında» və həmin tarixli AZ003982 №-li «İnzibati qaydada tutma haqqında» protokollar tərtib olunduqdan sonra, 3 həmin gün saat 1630-da inzibati qaydada tutulub rayon polis şöbəsinin müvəqqəti saxlama yerinə salınsa da, orada daxili nizam-intizam qaydalarına əməl etməyib başını divara vurmaqla,divarları və dəmir barmaqlıq formasında olan qapını təpikləməklə özünə xəsarət yetirdiyindən, ayağı dəmir barmaqlıq arasında qaldığından qapını açıb onun ayağını dəmir barmaqlıq arasından çıxartdıqdan sonra xidməti vəzifələrinin icrası ilə əlaqədar yenidən onu müvəqqəti saxlama yerinə yerləşdirmək istəyən Şamaxı rayon Polis Şöbəsinin məsul növbətçi köməkçisi, polis baş serjantı Zərərçəkmiş şəxs4 başına doğru yaxın məsafədən stul götürüb atsa da, sonuncu sağ qolunu başına tutub özünü müdafiə etdiyi üçün stul sağ qoluna dəyərək ona sağ saidin qançırı xəsarəti yetirməklə xidməti vəzifələrini yerinə yetirən hakimiyyət nümayəndələrinə həyat və sağlamlıqları üçün təhlükəli zor tətbiq edib müqavimət göstərmişdir.